TEJO volas labori por pli da egaleco
#000000
La laborgrupo de TEJO en novembro anoncis, ke ĝi aktiviĝas kaj serĉas pli da partoprenantoj. La celo estas unuavice pliigi la egalecon en TEJO kaj la junulara movado, sed la grupo pretas kunlabori kun aliaj esperantistaj organizoj aŭ iniciatoj kun la sama celo, rakontas la ĉefrespondeculo Klára Ertl.
#000001
Libera Folio: La laborgrupo de TEJO pri egaleco anoncis, ke ĝi serĉas novajn aktivulojn, sed kion ĝi fakte faras?
#000002
– Je mia estraraniĝo mi proponis, ke ni kreu novajn branĉojn pri aliaj kampoj de egaleco, kaj ni kunsidis pri tio. La aktivuloj de Genra Egaleco ŝatis la ideon kaj decidis pri la novaj branĉoj Tutmonda Egaleco, Alireblo kaj Liberen. Ili okupiĝu respektive pri egaleco rilate al devenlando, devenkulturo kaj ekonomiaj ebloj; neŭrodiverseco kaj alireblo al handikapuloj; kaj diskutoj, debatoj pri sociaj, civilaj kaj politikaj rajtoj.
#000004
– La novaj branĉoj ankoraŭ ne havis kunsidon, sed kun Genra Egaleco ni kunsidis lastvendrede por priparoli kaj prilabori nian malnetan agadplanon. Pluraj novuloj venis al la kunsido, kaj tio estas entuziasmiga. La novaj branĉoj ankoraŭ estas aktiviĝantaj kaj havas malmultajn aktivulojn, tial ni bezonas pli da helpo! Kontaktinformoj por ĉiuj branĉoj troviĝas en la retejo de TEJO.
#000005
Ĉu ĝi laboras por egaleco en TEJO, en la junulara Esperanto-movado, aŭ pli vaste?
#000006
– Ĝi laboru por egaleco en la junulara Esperanto-movado, do tio signifas en TEJO, en junularaj kongresoj kaj renkontiĝoj, en nia reta komunumo, kaj tiel plu. Sed kompreneble, oni ankaŭ povas konsideri kunlaboron kun aliaj Esperantaj organizoj, laborgrupoj aŭ iniciatoj, kiuj strebas antaŭenigi egalecon. Ni povas helpi kaj inspiri unu la alian. Ekzemple por la agadplano, kiun ni estas verkantaj, ni tre inspiriĝas de la projekto Egalecen, kiu disvastigas valorajn sciojn kaj praktikojn rilate al egaleco kaj alireblo.
#000007
– Por nun ankoraŭ ne konkretas niaj planoj. Estas multaj ideoj, ekzemple aldoni eron en jarraportoj de TEJO rilate al egaleca partopreno, krei egalecajn gvidliniojn por alvokoj kaj elektado de kandidatoj (por volontulado, projektoj, konkursoj k.s.), kreado de diversspecaj novaj trejnadoj...
#000008
– Multaj ideoj rilatas al renkontiĝoj, ekzemple la disvastigo de konsentkulturo, atento al bezonoj de virinoj kaj transgenruloj rilate al necesejoj kaj menstruado, kunlaboro kun la aŭskulta servo kaj anĝela teamo, inkluzivigo dum programeroj... Kelkaj el tiuj povas esti efektivigitaj ankaŭ dum retaj aranĝoj, sed ne ĉiuj. Kun la aliaj branĉoj ni same ideumos, kaj ni kunigos la planojn de ĉiuj branĉoj en ĝeneralan planon por egaleca agado.
#000009
– Malegaleco kaj ekskludo estas tutmonda problemo, kaj nia movado ne estas escepto. Oni multe pridiskutas tiun problemon en Esperantujo, kaj el multaj vidpunktoj. Ni esperas atingi, ke ĉiu homo sentu sin bonvena kaj povu partopreni aktive en nia movado, kaj ke konsideroj de senperforta komunikado, paca konfliktsolvado kaj erarpermesa kulturo iĝu ĝenerale disvastigataj en nia movado.
#000010
– Tiun celon ni ne atingos en unu aŭ du jaroj, sed ni bezonas longdaŭran sindediĉan agadon kaj subtenon de la movado al tio, kion ni faras. Ĝi estas tre defia, frustra, sed ankaŭ nepra agado.
#000011
Euleax de Lima Pereira, kiu same aktivas en la laborgrupo, memorigas ke gravas ankaŭ la reprezentiĝo de transuloj kaj neduumuloj.
#000014
Euleax de Lima Pereira: – Aŭ kiam oni atentas pri genra egaleco sen atenti pri GLATaj temoj aŭ inverse, aŭ atentas pri alirebleco al handikapuloj sen atenti pri genra egaleco. Tial pluraneca aliro bezonatas por pli superrigarda vidpunkto. Homoj kiuj travivas plurajn strukturajn malegalecojn havas kompleksan sperton, kiun oni komprenu laŭ pli riĉa vidpunkto. Alikaze oni riskas defendi iun egalecon, maljuste tuŝante alispecan egalecon, kaj ne agnoskante kompleksecon de povrilatoj kaj ĝian influon sur ies pensmanieron.
#000016
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000017
Pliaj 23 500 eŭroj por iam kompletigota retejo
#000018
Netflix faris filmon pri Esperanta respubliko
#000019
Mi fantazias, ke hodiaŭ Zamenhof ekkrius: "Kun tia Esperanto, kies ĉampionoj opinias plej grava "kreadon de retaj materialoj kiel memeoj kaj glumarkoj", ni volas havi nenion komunan!"
#000020
Mi citis ĝuste ĉi tiun parton por substreki tiun impreson de mizereco, kiun kreas la prezentita situacio. Oni havas branĉojn pri Genra Egaleco, Tutmonda Egaleco, Alireblo kaj Liberen (ĉiuj kun majuskloj!) kaj ĉio, kion ili produktas, estas "diskutoj, debatoj".
#000022
Vi bonvenas aliĝi al niaj laborgrupoj kaj kundecidi pri la agado por ke ĝi ne dronu 🙂
#000025
Ankaŭ la mia ne, sed mi estis kaj vicprezidanto kaj ĝenerala sekretario de TEJO do mi sekvas ĝian evoluon kun intereso
#000027
(ankaŭ responde al Kirill) Fakte, vi ja povas aktive helpi nin: laŭ la Reglamento de TEJO, nemembroj rajtas aktivi en komisionoj, se ili alportas signifajn konojn/sciojn, laŭ peto al la estrarano/komisiito (do Euleax aŭ mi). Ankaŭ niaj kunsidoj estas publike anoncataj en Eventa Servo kaj partopreneblaj tra peto al ni. La realigplano de Egaleco libere alireblas (vidu ligilon en la artikolo) kaj vi povas peti al ĝi komentan aliron, por helpi nin plibonigi ĝin.
#000028
Kaj se vi iĝas patrono de TEJO vi havas plejparte samajn rajtojn kiel membroj, inkluzive de aktivi en komisiono, aŭ simple kunopinii pri nia agado, tra samaj kanaloj kiel la membroj.
Kaj fine, vi ja ankaŭ povas kunlabori kun ni elekstere kun viaj ideoj, projektoj, iniciatoj.
#000029
La prijuĝo de tiu reto pri vi estas klara: Vi estas "negativulo". (Tial antaŭ kelkaj jaroj, kiam la retuloj subite akiris influpoziciojn en ELB, vi estis rapide eksigita el ĉiuj pozicioj kaj preskaŭ el la organizo.)
#000032
Kion tio ĉi efektive signifas? Ĉu ke inoj ne rajtas havi propran necesejon en IJK? Jen kontraŭdiro inter la bezonoj de multaj virinoj – precipe sed ne nur de neeŭropaj landoj – kaj la postuloj de malgranda minoritato, plejparte eŭropa kaj nordamerika. Multaj virinoj hezitos veni al kongreso kun historio de seksĝenado (agnoskita en la intervjuo), se oni tie eĉ ne rajtos je nur-inaj necesejoj.
#000034
Estas ja diversaj opinioj ene de la movado kaj ankaŭ ene de TEJO pri tio, ĉu oni havu nur genroneŭtralajn necesejojn, aŭ ĉu oni havu ilin aldone al iĉaj kaj inaj. Ni ankoraŭ ne plidetaligis tion en nia plano, kaj certe ankaŭ dependos de la praktikaj specifaĵoj de kongresejoj. Estas interesa diskuto, do mi invitas vin peti komentrajton al nia egaleca realigplano por helpi nin plidetaligi tion.
#000038
Dankon pro la klarigo, Klára. Vi pravas, vi nenie asertis tion. Mi mis-divenis, ĉar via kunintervjuito ŝajne ne volas, ke ni pensu pri "genra egaleco sen atenti pri GLATaj temoj", kaj vi menciis virinajn kaj transgenrulajn bezonojn samfraze. Kaj nun en kelkaj landoj estas granda debato pri enirebleco de nur-inaj ejoj fare de biologiaj malinoj. Aldonajn genroneŭtralajn necesejojn mi tute subtenas.
#000040
Kiam TEJO forlasis nian planedon? Ankaŭ tiu ĉi teksto prezentas »junularan« organizaĵeton, ties kapo troviĝas super la nuboj.
#000041
Ĉu »grupo pri Genra Egaleco«, eĉ majuskle? Laŭ Plena Vortaro de Esperanto »genro« signifas »seksa karaktero de substantivo aŭ pronomo«. Ĉu tiu ĉi grupo pritraktas gramatikajn demandojn?
#000042
IJK 2017 en Togolando malobeis vere multfacete la egalecon. La »problemoj« de la blankulo evidente pli gravis ol tiuj de negroj. Super la tuta kongreso ŝvebis amara odoro de aroganteco de blankulo. Regis apenaŭ egaleco koncerne devenlandon kaj devenkulturon.
#000044
Estimataj estraranoj, komencu ordigi viajn tute proprajn aferojn! Antaŭ ol vi kreas novajn branĉojn, plenumu viajn originajn taskojn, ĉesu ekzemple mensogi al via membraro, Esperanto-movado kaj Eŭropa Unio pri vi mem! Aŭ malfondu TEJO-n, por ke poste serioza organizaĵo elkresku!
#000045
Dankon Andreas por viaj parte pravaj kritikoj, ja ĝuste pro la ekzisto de tiaj problemoj, kiujn vi mencias, ni havas la laborgrupon. Mi kore invitas vin aliĝi. Ĉeestu niajn kunsidojn (ili ĉiam aperos en Eventa Servo) kaj konsilu al ni pri farendaĵoj.
#000050
kio estas ”la aŭskulta servo kaj anĝela teamo”?
#000051
Anĝela teamo: estas kutimo en junularaj aranĝoj, ke la organizantoj de la kongreso kunigu teamon de "anĝeloj", kiuj helpas al novuloj. Eblas organizi ĝin diversmaniere, sed mi spertis ekzemple, ke ĉiu anĝelo helpis al specifa homo en neformala maniero. Ĉefe se oni venas sole al sia unua Esperanto-aranĝo, estas tre helpa.
#000052
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000064
Aliĝi al 400 aliaj abonantoj
#000066